จะปวดท้องน้อยด้านซ้ายหลังจากมีเพศสัมพันธ์ในวันถัดไป และรู้สึกตัวเองมีอาการบวมอักเสบบริเวณในช่องคลอด (ไม่ได้รุนแรง) จะมีอาการปวดท้อง 3-4วัน และมีอาการตกขาวร่วมด้วย บางทีเป็นสีเหลืองอ่อน บางทีเป็นสีเขียว มีอาการคันเล็กน้อย เป็นๆหายๆอยู่ทุกๆเดือน แบบนี้คืออาการของช่องคลอดอักเสบเฉียบพลันไหมคะ เคยไปหาแล้วเป็นอาการนี้มาแล้วครั้งนึง กินยาหาย แล้วก็กลับมาเป็นอีก คุณมีคำแนะนำอย่างไรบ้างคะ ขอบมากๆค่ะ
สวัสดีค่ะ อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นแต่เนื่องจากมีอาการตกขาวผิดปกติร่วมด้วย จึงคิดว่า เกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะและแนะนำให้ไปพบแพทย์เพื่อรับการวินิจฉัยและรักษาต่อไปค่ะ